Туризмла, акурортквала йгьи чкIвыныргIа рполитикала КЧР а-Министерства апны йгIаныршу
астудент совет гIадыршIыцхтI. КЧР а-Правительства Тдзы йакIвшаз ауи алачIвара апны асовет
апредседатель, ауи йзаместительква алырхтI йгьи
рынхара хачIвква дрыбергьыльтI.
Аминистр Текеев Расул асовет йаларцIаз чкIвыныргIа тшырзынайырхауата хIреспублика йхIаракIу
апхьартаква рацынхара дрыбагъьарныс йгьи тшауацIнадрыхырныс, астудентква рхвитнагIакви ргIальаматракви рхчарныс йаквгIазшIиттI, йапшым
ауысква йанрылапшуа агIангьи ащардагIв ртахъыраква гIарпхьадзаларныс дрылабжьатI. Ауи рахIа
гватра ззалхчIву нархарата йгIаликIгIатI астудент
хъаунашвахъцIара тшауацIнарыхра, арыпхьара уысква агъьчIвра йгьи астудентква наука йгьи ршIыйара лшарата йрыму абзазара йырзалажьырныс
цхърагIара рзыгIаныршара.
Астудентква рсовет йалу рнапIщтIыхрала асовет дапредседательхатI Лагъь-КIавкIаз къральыгIва академия (СКГА) апхьагIв Текеев Марат, ауи
йзаместительхатI Тоторкулов Расул (СКГА), Быджь
Назир (Дауыр Аслан йыхьыз зхъу акультури азъазари рколледж), Семенютин Данил (Къарча-Черкес
финанс-юридическа колледж).
Астудент совет йаланакIитI алшараква, агIаджвыквцIараква, аспорт, акъральгIвра, акультура
ркомитетква. ЧкIвыныргIа райззара студент хъаунашвахъцIара тшауацIнарыхрала аэксперт-кьангьашра уысква акIвнаршуштI йгьи астудентква ргIальаматраква ахчуштI. Астудентква рапхьара хвитнагIаква хчарала, рбзазарала змагIны дуу ауысква
рырхъйарала, рсоциальна уысква тшауацIдрыхрала йгьи ргIаджвыквцIараквала цхърагIара ддрадзушт
Источник: riakchr.ru
Туризмла, акурортквала йгьи чкIвыныргIа рполитикала КЧР а-Министерства апны йгIаныршу